પોકેમોન્સે સમગ્ર વિશ્વને ઘેલું લગાડ્યું તે વાત તો હવે જૂની થઈ, પરંતુ હવે પોકેટુરિઝમનો જમાનો આવ્યો છે. મેડિકલ ટૂરિઝમ, શોપિંગ ટૂરિઝમ કે બિઝનેસ ટૂરિઝમ જેવી વિવિધ શ્રેણીમાં હવે આ એક નવાં પ્રવાસનનો પણ ઉમેરો થયો છે. સ્પેનના ગ્રેનાડા શહેરમાં આવેલી જુનિયર ટ્રાવેલ નામની એક ટ્રાવેલ એજન્સી હાલ ટૂર-ગાઈડ માટે ભરતી કરી રહી છે. એવા ટૂર-ગાઈડ જે અઠંગ પોકેમોન પ્લેયર હોય અને પ્રવાસીઓને માર્ગદર્શન આપે કે સ્પેનનાં વિવિધ શહેરોમાં પોકેમોન્સ કેવી રીતે પકડવા. જીપીએસ આધારિત આ ગેમમાં કુલ ૪૦ લેવલ છે, ૨૦ લેવલથી વધુ લેવલ પાર કરેલા ઉમેદવારોની ભરતી ગાઈડ તરીકે કરવામાં આવે છે.